చంద్రకాంత్ బెల్లాడ్

బెల్లాడ్ చంద్రకాంత్ గురప్ప కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు ధార్వాడ్, హుబ్లీ-ధార్వాడ్ వెస్ట్ నియోజకవర్గాల నుండి నాలుగుసార్లు ఎమ్మెల్యేగా ఎన్నికయ్యాడు.

రాజకీయ జీవితం
చంద్రకాంత్ బెల్లాడ్ జనతా పార్టీ  ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1983 కర్ణాటక శాసనసభ ఎన్నికలలో ధార్వాడ్ శాసనసభ నియోజకవర్గం నుండి జెఎన్‌పి అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఎస్.ఆర్. మోరే చేతిలో 132 ఓట్ల స్వల్ప తేడాతో ఓడిపోయాడు. ఆయన 1985 కర్ణాటక శాసనసభ ఎన్నికలలో స్వతంత్ర అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి చరంతిమఠం లీలావతి రాజశేఖరయ్యపై 1,287 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికయ్యాడు. 

చంద్రకాంత్ బెల్లాడ్ ఆ తరువాత భారతీయ జనతా పార్టీలో చేరి పార్టీలో వివిధ హోదాల్లో పని చేసి 1994 కర్ణాటక శాసనసభ ఎన్నికలలో ధార్వాడ్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి మహాదేవ్ హొరట్టిపై 9,516 ఓట్ల మెజారిటీతో గెలిచి రెండోసారి శాసనసభ సభ్యుడిగా ఎన్నికయ్యాడు. ఆయన 1999 కర్ణాటక శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఎస్.ఆర్. మోరేపై 988 ఓట్ల స్వల్ప మెజారిటీతో గెలిచి మూడోసారి శాసనసభ సభ్యుడిగా ఎన్నికయ్యాడు. 

చంద్రకాంత్ బెల్లాడ్ 2004 కర్ణాటక శాసనసభ ఎన్నికలలో ధార్వాడ్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఎస్.ఆర్. మోరే చేతిలో 5,750 ఓట్ల తేడాతో ఓడిపోయాడు. ఆయన ఆ తరువాత 2008లో నూతనంగా ఏర్పాటైన హుబ్లీ-ధార్వాడ్ వెస్ట్ శాసనసభ నియోజకవర్గం నుండి 2008 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి హొన్నల్లి జబ్బర్ఖాన్ హయతాఖాన్‌పై 33,347 ఓట్ల మెజారిటీతో గెలిచి నాల్గొవసారి శాసనసభ సభ్యుడిగా ఎన్నికయ్యాడు.  

చంద్రకాంత్ బెల్లాడ్ 2008 నుండి 2013 వరకు బోర్డర్ ఏరియా డెవలప్‌మెంట్ అథారిటీ అధ్యక్షుడిగా పని చేసి 2013 కర్ణాటక శాసనసభ ఎన్నికలకు ముందు క్రియాశీల రాజకీయాల నుండి రిటైర్మెంట్ ప్రకటించాడు. 

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2008 కర్ణాటక శాసనసభ్యులు